cyanic-selkie/wikianc huggingface dataset:
மார்கரிதா ஏக்
வாழ்க்கை
மார்கெரிட்டா ஹேக் 1944 பிப்ரவரி 19 அன்று ஆர்கெட்ரியில் உள்ள சான் லியோனார்டோ தேவாலயத்தில் ஹேக்கின் குழந்தை பருவ விளையாட்டு வீரர்களில் ஒருவரான ஆல்டோ டி ரோசாவை மணந்தார். இளம் வயதிலேயே ஒரு தடகள வீரர், மார்கெரிட்டா ஹேக் கூடைப்பந்து விளையாடுவதைப் பயன்படுத்தினார், ஏனெனில் அவர் தேசிய பல்கலைக்கழக போட்டிகளிலும் தடத்திலும் களத்திலும் முடித்தார்.
மார்கெரிட்டா இத்தாலியில் மத விரோத பார்வைக்காகவும் கத்தோலிக்க திருச்சபையின் தொடர்ச்சியான விமர்சனங்களுக்காகவும் அறியப்பட்டார். சைவ உணவு உண்பவர் என்பதால், மார்கெரிட்டா தனது முடிவை ஆதரிக்கும் ஒரு புத்தகத்தை பெர்ச்சே சோனோ வெஜிடேரியானா (ஏன் நான் ஒரு சைவ உணவு உண்பவர்) என்ற பெயரில் எழுதினேன், லா மியா வீடா இன் பைசிகெலெட்டா (என் வாழ்க்கை ஒரு மிதிவண்டியில்) என்ற புத்தகமும் ஹேக்கால் எழுதப்பட்டது.
மார்கெரிட்டா ஹேக் மரணம்: மார்கெரிட்டா இரண்டு ஆண்டுகளாக இதயப் பிரச்சினையால் பாதிக்கப்பட்டார், இதைக் கருத்தில் கொண்டு ஒரு வாரம் மருத்துவமனையில் அனுமதிக்கப்பட்டார். மார்கெரிட்டா இதய அறுவை சிகிச்சை செய்ய மறுத்ததால், ஜூன் 29, 2013 அன்று ட்ரைஸ்டில் உள்ள கட்டினாரா மருத்துவமனையில் காலமானார்.
ட்ரீஸ்டே நகரில் வானியல் பற்றிய சுமார் 24,000 புத்தகங்கள் அடங்கிய ஹேக் இறந்தபின் தனது தனிப்பட்ட நூலகத்தை விட்டுச் சென்றார்.
ஜூன் 12, 2021 அன்று, கூகிள் தனது 99 வது பிறந்தநாளில் கூகிள் டூடுலுடன் கொண்டாடியது.
மேற்கோள்கள்
பகுப்பு:1922 பிறப்புகள் பகுப்பு:2013 இறப்புகள் பகுப்பு:இத்தாலிய வானியலாளர்கள் பகுப்பு:பெண் வானியலாளர்கள் பகுப்பு:இத்தாலியப் பெண் அறிவியலாளர்கள் பகுப்பு:இத்தாலிய அறிவியல் எழுத்தாளர்கள் taமார்கரிதா_ஏக்
மணி திருநாவுக்கரசு முதலியார்
'''மணி சு. திருநாவுக்கரசு முதலியார்''' (1888 - 1931) தமிழறிஞரும், நூலாசிரியரும் ஆவார்.
இவர் செங்கல்பட்டு மாவட்டம், மணிமங்கலம் என்னும் ஊரைச் சேர்ந்தவர். சுந்தர முதலியார் என்பவரின் புதல்வர். இவர் பூவை கல்யாணசுந்தர முதலியார், மறைமலை அடிகள் ஆகியோரின் மாணாக்கர். கணக்குப்பிள்ளையாகப் பணியாற்றத் தொடங்கிய இவர் பின்னர் பச்சையப்பன் கல்லூரியில் தமிழ்ப் பேராசிரியரானார்.
செந்தமிழ்ச் செல்வி, தமிழரசு ஆகிய இதழ்களின் ஆசிரியராகப் பணியாற்றினார். தமிழர் சங்கம் என்ற அமைப்பைத் தோற்றுவித்தார்.
மேற்கோள்கள்
பகுப்பு:1888 பிறப்புகள் பகுப்பு:1931 இறப்புகள் பகுப்பு:தமிழ்நாட்டுத் தமிழறிஞர்கள் பகுப்பு:தமிழக எழுத்தாளர்கள் பகுப்பு:காஞ்சிபுரம் மாவட்ட நபர்கள் பகுப்பு:தமிழ் சிறுவர் இலக்கிய எழுத்தாளர்கள் பகுப்பு:தமிழ்ப் பேராசிரியர்கள் பகுப்பு:தமிழ் இதழியலாளர்கள்
காதல் சடுகுடு (திரைப்படம்)
காதல் சடுகுடு (Kadhal Sadugudu) என்பது 2003ல் துரையால் இயக்கப்பட்ட காதல் நகைச்சுவை திரைப்படமாகும். இத்திரைப்படத்தில் விக்ரம், பிரியங்கா, திரிவேதி மற்றும் பிரகாஷ் ராஜ் ஆகியோர் முக்கிய கதாப்பாத்திரத்தில் நடித்திருந்தனர்.
பாடல்கள்
பகுப்பு:இந்தியத் தமிழ்த் திரைப்படங்கள் பகுப்பு:2003 தமிழ்த் திரைப்படங்கள் பகுப்பு:விக்ரம் நடித்துள்ள திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:ரேகா (தென்னிந்திய நடிகை) நடித்த திரைப்படங்கள் பகுப்பு:நளினி நடித்த தமிழ்த் திரைப்படங்கள் பகுப்பு:டெல்லி கணேஷ் நடித்த திரைப்படங்கள்
கொடுவள்ளி ஊராட்சி
கொடுவள்ளி ஊராட்சி, கேரளத்தின் கோழிக்கோடு மாவட்டத்தில் கோழிக்கோடு வட்டத்தில் உள்ளது. இது கொடுவள்ளி மண்டலத்திற்கு உட்பட்டது. கொடுவள்ளி ஊராட்சியில் கொடுவள்ளி, வாவாடு, புத்தூர் ஆகிய ஊர்கள் உள்ளன. இது 23.85 சதுர கிலோமீட்டர் பரப்பளவைக் கொண்டுள்ளது.
சான்றுகள்
பகுப்பு: கோழிக்கோடு மாவட்டத்தில் உள்ள ஊர்களும் நகரங்களும்
இந்தோனேசியா
இந்தோனேசியா அல்லது இந்தோனேசியக் குடியரசு (ஆங்கிலம்: Indonesia அல்லது Republic of Indonesia) என்பது தென்கிழக்காசியா, மற்றும் ஓசியானியா பகுதிகளில் 17,508 தீவுகளைக் கொண்ட நாடாகும். இந்த நாட்டில் 33 மாநிலங்கள் உள்ளன.
இந்த நாட்டில் 275 மில்லியன் மக்கள் வாழ்கின்றனர். உலகில் மக்கள் தொகை கூடிய நாடுகளில் இந்தோனேசியா நான்காவது இடத்தில் உள்ளது. உலகில் மிக அதிகமான முசுலிம் மக்களைக் கொண்ட நாடு. மக்களால் தெரிவு செய்யப்பட்ட நாடாளுமன்றத்தையும், அதிபரையும் கொண்ட ஒரு குடியரசு. சகார்த்தா பெருநகரம் இந்த நாட்டின் தலைநகரம். பப்புவா நியூ கினி, கிழக்குத் திமோர், மலேசியா ஆகிய நாடுகள் இந்த நாட்டின் எல்லைகளில் உள்ளன.
சிங்கப்பூர், பிலிப்பீன்சு, ஆத்திரேலியா ஆகிய நாடுகளும், இந்தியாவின் ஆட்சிக்கு உட்பட்ட அந்தமான் நிக்கோபார் தீவுகளும் இந்தோனேசியாவுக்கு அருகில் உள்ளன.
பொது
இந்தோனேசியத் தீவுகள், குறிப்பாக சாவகம் (சாவா) 500,000 ஆண்டுகளுக்கு முன்னர் ஒமோ இரக்டசு (Homo erectus) மனிதர்களின் வாழ்விடமாக இருந்துள்ளன. அதற்கான சான்றுகள் கிடைத்துள்ளன. ஏழாம் நூற்றாண்டில் இருந்து, இந்தோனேசியத் தீவுக்கூட்டம் முக்கியமான ஒரு வணிகப் பகுதியாக இருந்து வருகிறது. முதலில் சிறீவிசய இராச்சியம், பின்னர் மயபாகித் பேரரசு போன்ற பேரரசுகள் இந்தியாவுடனும் சீனாவுடனும் வணிகத்தில் ஈடுபட்டிருந்தன.
சீனாவுக்கான வணிகப் பாதையில் இந்தோனேசியத் தீவுகள் அமைந்து இருப்பதால், நறுமணப் பொருட்களின் வாணிபத்தில் முன்னோங்கிக் காணப்பட்டது. இப்பகுதியை ஆண்ட உள்ளூர் ஆட்சியாளர்கள் பொதுக் காலத்தின் தொடக்க நூற்றாண்டுகளில் இருந்தே பிற பண்பாட்டு, சமய, அரசியல் மாதிரிகளை உள்வாங்கி வந்தனர்.
வெளிநாட்டு வல்லரசுகள்
இந்தோனேசியத் தீவுக்கூட்டத்தில், இந்து மற்றும் பௌத்த இராச்சியங்கள் செழித்திருந்தன. மத்திய காலத்தில் இந்தப் பிரதேசம் இசுலாமிய ஆதிக்கத்துக்கு உள்ளானது. இந்த நாட்டின் இயற்கை வளங்களால் கவரப்பட்ட வெளிநாட்டு வல்லரசுகள் இந்தோனேசிய வரலாற்றில் செல்வாக்குச் செலுத்தின.
கண்டுபிடிப்புக் காலம் என அழைக்கப்படும் காலத்தில், மலுக்குத் தீவுகளின் வாசனைப் பொருள் வணிகத்தின் தனியுரிமைக்காக ஐரோப்பிய வல்லரசுகள் போட்டியிட்டன. அதே வேளையில் கிறித்தவ மதத்தையும் அறிமுகப்படுத்தின. இப்பிரதேசம் சுமார் மூன்றரை நூற்றாண்டுகள் டச்சுக் கிழக்கிந்தியக் கம்பனியின் கீழ் நெதர்லாந்தின் காலனித்துவப் பிரதேசமாக இருந்தது.
இரண்டாம் உலகப் போரின் போது சிறிது காலம் யப்பானிய ஆக்கிரமிப்பில் இருந்த நாடு 1945-ஆம் ஆன்டில் தனது விடுதலையை அறிவித்தது. ஒன்றுபட்ட சுதந்திர இந்தோனேசியா 1949-ஆம் ஆண்டு அங்கீகரிக்கப்பட்டது. ஐக்கிய நாடுகள் அவை 1953-ஆம் ஆண்டில் இந்த நாட்டை அங்கீகரித்தது.
பெயர்
இந்தோனேசியா என்ற பெயர் கிரேக்க மொழியில் இந்தியா எனப் பொருள்படும் இந்துசு (indus) மற்றும் தீவுகள் எனப் பொருள்படும் நேசோசு (nesos) எனும் சொற்களின் இணைப்பாகும். விடுதலை பெற்ற இந்தோனேசியா உருவாவதற்குப் பல காலங்களுக்கு முன்னரே, 18-ஆம் நூற்றாண்டில் இந்தப் பெயர் தோன்றியது.
1850-ஆம் ஆண்டில் சார்ச் விண்சர் ஏர்ல் (George Windsor Earl) என்னும் ஆங்கிலேய இனவியலாளர், இந்திய தீவுக்கூட்டம், அல்லது மலாயா தீவுக்கூட்டம் என அழைக்கப்பட்ட இப்பகுதியின் மக்களுக்கு இந்துனேசியர் (Indunesians) அல்லது மலாயுனேசியர் (Malayunesians) என்னும் பெயர்களை முன்மொழிந்தார்.
இதே வேளையில், அவருடைய மாணவரான சேம்சு ரிச்சார்ட்சன் லோகன் (James Richardson Logan) என்பவர் இந்தியத் தீவுக்கூட்டம் என்பதற்கு ஒத்த பொருளில் இந்தோனேசியா என்னும் சொல்லைப் பயன்படுத்தினார். நெதர்லாந்து அறிஞர்கள் தம் நூல்களில் இந்தோனேசியா என்ற பெயரைப் பயன்படுத்துவதற்குத் தயக்கம் காட்டினர்.
மலாயா தீவுக் கூட்டங்கள்
அவர்கள், மலாயத் தீவுக்கூட்டம் (Maleische Archipel), நெதர்லாந்துக் கிழக்கிந்தியா, இண்டீ, கிழக்கு, "இன்சுலிந்தே" (Insulinde) போன்ற பெயர்களைப் பயன்படுத்தினர். 1900-க்குப் பின்னர் இந்தோனேசியா என்னும் பெயர் நெதர்லாந்துக்கு வெளியே பொதுவான பயன்பாட்டுக்கு வந்தது.
இந்தோனேசியத் தேசியவாதக் குழுக்கள் ஓர் அரசியல் வெளிப்பாடாக இந்தப் பெயரைப் பயன்படுத்தின. பெர்லின் பல்கலைக் கழகத்தைச் சேர்ந்த அடொல்ப் பசுட்டியன் (Adolf Bastian) என்பவர் எழுதிய இந்தோனேசியா அல்லது மலாயா தீவுக் கூட்டங்கள், 1884–1894 (Indonesien oder die Inseln des Malayischen Archipels, 1884–1894) என்னும் நூல் மூலமாக இப்பெயரைப் பரவலாக அறிமுகப்படுத்தினார்.
கி அயார் தேவந்தாரா (Ki Hajar Dewantara) என்பவர் 1913-ஆம் ஆண்டில் நெதர்லாந்தில் இந்தோனேசிய பேர்சு-பியூரோ (Indonesisch Pers-bureau) என்னும் பெயரில் பத்திரிகைப் பணியகம் ஒன்றைத் தொடங்கியதன் மூலம், இந்தோனேசியா எனும் பெயரைப் பயன்படுத்திய முதல் இந்தோனேசிய அறிஞர் ஆனார்.
வரலாறு
thumb|300px|கிபி 800-ஆம் ஆண்டைச் சேர்ந்த ஒரு [[போரோபுதூர் கப்பல் சிற்பம், போரோபுதூரில் உள்ளது. கி.பி. முதலாம் நூற்றாண்டிலேயே இந்தோனேசிய வள்ளங்கள் ஆப்பிரிக்காவின் கிழக்குக் கரைகளுக்கு வணிகப் பயணம் சென்று இருக்கலாம். ]]
கண்டெடுக்கப்பட்ட புதை படிவங்களும், கருவிகளின் எச்சங்களும், இந்தோனேசியத் தீவுக் கூட்டங்களில், 1.5 மில்லியன் ஆண்டுகளுக்கு முன்பிருந்து 35,000 ஆண்டுகளுக்கு முன்பு வரை, சாவா மனிதன் என அழைக்கப்படும் ஓமோ இரெக்டசுக்கள் (Homo erectus) வாழ்ந்தனர் என்பதைக் காட்டுகின்றன.
ஓமோ சப்பியன்கள் (Homo sapiens) 45,000 ஆண்டுகளுக்கு முன்னர் இப்பகுதிக்கு வந்தனர். 42,000 ஆண்டுகளுக்கு முன்னர் இந்த மக்கள் பெருமளவில் பெரிய ஆழ்கடல் மீன்களைப் பிடித்து உணவாகக் கொண்டனர் என்பதற்கும்; அதனால், உயர் அளவான கடலோடும் திறமை இவர்களுக்கு இருந்தது என்பதற்கும்; இதன் மூலம் ஆழ்கடலைக் கடந்து ஆசுத்திரேலியாவையும் பிற தீவுகளையும் எட்டக்கூடிய அளவு தொழில்நுட்பம் இவர்களிடம் இருந்தது என்பதற்கும் 2011-ஆம் ஆண்டில் சான்றுகள் கிடைத்துள்ளன.
மெலனீசிய மக்கள்
தற்கால இந்தோனேசியாவில் பெரும்பான்மையாக வாழும் ஆசுத்திரோனீசிய மக்கள், தைவான் நிலப் பகுதிகளில் இருந்து தென்கிழக்கு ஆசியாவுக்குள் குடியேறியவர்கள். கி.மு. 2000 அளவில் வந்த இவர்கள், இந்தத் தீவுக் கூட்டங்களுக்குள் பரவிய போது, முன்னர் குடியேறி இருந்த மெலனீசிய மக்களை தூர கிழக்குப் பகுதிகளுக்குள் முடக்கினர்.
வேளாண்மைக்கான சிறப்பான நிலைமைகளும், கி.மு. 8-ஆம் நூற்றாண்டிலேயே ஈரநில நெல் பயிரிடுதலில் இவர்கள் பெற்றிருந்த திறமையும், கி.பி. முதலாம் நூற்றாண்டில் ஊர்களும், நகரங்களும், சிறிய இராச்சியங்களும் தோன்றக் காரணமாகின. கடற்பாதையில் இந்தோனேசியாவின் முக்கிய அமைவிடம், தீவுகளுக்கு இடையிலான வணிகத்தையும், கிறித்துவுக்கு முன் பல நூற்றாண்டுகளுக்கு முன்பு இருந்தே காணப்பட்ட இந்திய, சீன இராச்சியங்களுடனான தொடர்புகள் உள்ளிட்ட பன்னாட்டு வணிகத்தையும் ஊக்குவித்தது.
அப்போது இருந்த அடிப்படையில் வணிகமே இந்தோனேசிய வரலாற்றைத் தீர்மானிக்கும் காரணியாகச் செயற்பட்டது.
thumb|upright|260px|சாதிக்காய்ச் செடி இந்தோனேசியாவின் பண்டாத் தீவைத் தாயகமாகக் கொண்டது. ஒரு காலத்தில் மிகவும் பெறுமதி வாய்ந்த பண்டமாகக் கருதப்பட்ட இதுவே ஐரோப்பிய வல்லரசுகளை இந்த நாட்டுக்கு ஈர்த்தது.
போரோபுதூர் பிராம்பானான் வரலாற்றுச் சின்னங்கள்
கி.பி. 7-ஆம் நூற்றாண்டில் இருந்து வணிக வளர்ச்சியினாலும், அதனுடன் வந்த பௌத்த, இந்து சமயங்களின் செல்வாக்கினாலும், சிறீவிசய இராச்சியம் சிறப்புற்று விளங்கியது. 8-ஆம் 10-ஆம் நூற்றாண்டுகளுக்கு இடைப்பட்ட காலத்தில் பௌத்த மதம் சார்ந்த சைலேந்திர வம்சமும், இந்து மத மாதரம்வம்சமும் சாவாவின் உட்பகுதிகளில் சிறப்புற விளங்கின. பின்னர் வீழ்ச்சி அடைந்தன.
மேற்படி வம்ச ஆட்சிகளின் போது, மிகப்பெரிய சமய நினைவுச் சின்னங்களான சைலேந்திர வம்சத்தின் போரோபுதூர் ஆலயம்; மத்தாராம் வம்சத்தின் பிராம்பானான் ஆலயம்; போன்றவை வரலாற்றுச் சான்றுகளாக அமைகின்றன.
மயபாகித் பேரரசு
இந்து இராச்சியமான மாசாபாகித் கிழக்கு சாவகத்தில் 13-ஆம் நூற்றாண்டில் நிறுவப்பட்டது. காச்சா மாடா அல்லது காச்சா மடன் என்னும் தளபதியின் கீழ் இந்த இராச்சியத்தின் செல்வாக்கு இந்தோனேசியாவின் பெரும்பாலான பகுதிகளில் பரவியிருந்தது.
இசுலாமியக் காலத்தின் தொடக்கப் பகுதியிலேயே முசுலிம் வணிகர்கள் தென்கிழக்கு ஆசியாவின் ஊடாகப் பயணம் செய்திருந்த போதிலும், 13-ஆம் நூற்றாண்டில் வடக்கு சுமாத்திராவில் இருந்தே இந்தோனேசியாவில் இசுலாத்தைத் தழுவிய மக்கள் வாழ்ந்ததற்கான முதல் சான்றுகள் கிடைக்கின்றன.
பிற இந்தோனேசியப் பகுதிகள் படிப்படியாக இசுலாத்தை ஏற்றுக் கொண்டன. 16-ஆம் நூற்றாண்டின் முடிவில் சுமாத்திராவிலும், சாவகத்திலும் இசுலாமே முதன்மை மதமாக விளங்கியது. இசுலாம் இப்பகுதிகளில் ஏற்கனவே பெரும்பாலும் இருந்த பண்பாட்டு சமயச் செல்வாக்குகளோடு கலந்தே இருந்தது. இது இந்தோனேசியாவில், சிறப்பாக சாவகத்தில், இசுலாமியப் பண்பாட்டு வடிவம் உருவாவதற்கு காரணம் ஆனது.
ஐரோப்பியர்களின் வருகை
1512-ஆம் ஆண்டில் போத்துக்கேய வணிகர்கள் பிரான்சிசுக்கோ செராவோ (Francisco Serrão) தலைமையில், மலுக்கு பகுதியில், சாதிக்காய், கராம்பு, வால்மிளகு போன்ற வணிகப் பொருட்களின் வணிகத்தில் தனியுரிமை பெற்றுக் கொள்ள முயன்றனர். அப்போதே இந்தோனேசிய மக்களுக்கு ஐரோப்பியர்களுடன் முறையான தொடர்பு ஏற்பட்டது.
போத்துக்கேயரைத் தொடர்ந்து ஒல்லாந்தரும் (நெதர்லாந்து), ஆங்கிலேயரும் வந்தனர். 1602-இல் இடச்சுக் கிழக்கிந்தியக் கம்பனியை (Dutch East India Company) நிறுவிய ஒல்லாந்தர் முதன்மையான ஐரோப்பிய வல்லரசு ஆகினர். முறிவு நிலை எய்தியதைத் தொடர்ந்து, 1800-இல் இடச்சுக் கிழக்கிந்தியக் கம்பனி கலைக்கப்பட்டு டச்சுக் கிழக்கிந்தியப் பகுதிகள் (Dutch East Indies) நெதர்லாந்து அரசின் குடியேற்ற நாடாக அறிவிக்கப்பட்டன.
நிருவாகப் பிரிவு
இந்தோனேசியாவில் 34 மாகாணங்கள் உள்ளன. அவற்றுள் ஐந்து சிறப்பு தகுதிநிலையை பெற்றவையாகும். சகார்த்தா, அச்சே, பப்புவா, மேற்கு பப்புவா, யோக்யகார்த்தா என்பவை அந்த ஐந்து சிறப்பு மாகாணங்களாகும். இவற்றின் சட்ட மன்றங்கள் மற்ற மாகாணங்களின் சட்ட மன்றங்களை விட அதிக அதிகாரங்களை கொண்டுள்ளன.
அச்சே மாகாணம் இசுலாமிய சட்டத்தின் மாதிரியை 2003 இல் இங்கு அறிமுகப்படுத்தியது. இச்சட்டம் வேறு எந்த மாகாணத்திலும் கிடையாது. இந்தோனேசிய விடுதலைப்போரில் யோக்யகார்த்தா கொடுத்த தீவிர பங்களிப்பால் 1950 இல் அதற்கு சிறப்பு தகுதி கொடுக்கப்பட்டது. பப்புவாவிற்கு சிறப்பு தகுதி 2001 இல் கொடுக்கப்பட்டது. 2003 பிப்பரவரி அன்று இது பப்புவாகவும் மேற்கு பப்புவாகவும் பிரிக்கப்பட்டன. சகார்த்தா நாட்டு தலைநகரானதால் அதற்கு சிறப்பு தகுதி வழங்கப்பட்டது.
மக்கள் தொகையியல்
2010 ஆம் ஆண்டு கணக்கெடுக்கின் படி இந்தோனேசியாவின் மக்கள் தொகை 237.6 மில்லியன். இதில் 58% மக்கள் சாவகத் தீவில் வாழ்கின்றனர். 2020 இல் மக்கள் தொகை 265 மில்லியன் ஆகவும் 2050 இல் 306 மில்லியன் ஆகவும் இருக்கும் என எதிர்பார்க்கப்படுகிறது. இங்கு 300 தனித்தன்மை வாய்ந்த இனக்குழுக்கள் உள்ளன, 742 வகையான மொழிகள் பேசப்படுகின்றன.
பெரிய இனக்குழு
இந்நாட்டின் பெரிய இனக்குழு சாவகத்தவர்கள் ஆவர் அவர்கள் மக்கள் தொகையில் 42% உள்ளனர். இவர்களே நாட்டின் அரசியலிலும் பண்பாட்டிலும் செல்வாக்கு செலுத்துபவர்கள். சுண்டா இனத்தினர், மலாயர், மதுராவினர் ஆகியோர் மற்ற பெரிய இனக்குழுக்களாகும். சீன இந்தோனேசியர்கள் மக்கள் தொகையில் 3-4% உள்ளனர். . நாட்டின் பெரும்பாலான தனியார் தொழிற்றுறைகள் இவர்கள் வசம் உள்ளன. இதனால் சீனர்கள் மீது மற்றவர்கள் வெறுப்பு கொண்டு, அவர்களுக்கு எதிராக கலவரங்களும் நடந்துள்ளன. .
இந்தோனேசிய மொழி
இந்தோனேசியம் இதன் தேசிய மொழியாகும். இது மலாய் மொழியை ஒத்தது. சொகூர் சுல்தானகம் பேசப்பட்ட மலாய் மொழியை அடிப்படையாகக் கொண்டது. இந்தோனேசிய மொழி நாட்டின் பள்ளிகள் அனைத்திலும் கற்பிக்கப்படுகிறது.
இதுவே நாட்டின் வணிகத்திலும் அரசியலிலும் ஊடகங்களிலும் கற்பித்தலிலும் பயன்படும் மொழியாகும். எனவே இது நாட்டின் அனைத்து மக்களாலும் பேசப்படுகிறது. பெரும்பாலான மக்கள் இந்தோனேசிய மொழியுடன் உள்ளூர் மொழி ஒன்றையும் பேசுகின்றனர்.
அவற்றுள் சாவகம் (மொழி) அதிகம் பேசப்படும் மொழியாகும். 2.7 மில்லியன் மக்கள் தொகையுடைய பப்புவா நியூ கினியில் 270 இற்கு மேற்பட்ட பப்புவா மொழிகள், ஆத்திரனேசிய மொழிகளை பேசுகின்றனர்.
சமயங்கள்
இந்தோனேசியாவின் மக்களில் பெரும்பான்மையோர் இசுலாமிய சமயத்தை பின்பற்றினாலும் இது இசுலாமிய நாடு அல்ல. மதச் சுதந்திரம் இந்தோனேசிய அரசியலமைப்பில் உள்ளது. அரசாங்கம் இசுலாம், பௌத்தம், இந்து, ரோமன் கத்தோலிகம், சீர்திருத்த கிறித்தவம், கன்பூசியம் ஆகிய 6 சமயங்களை மட்டுமே அதிகாரப்பூர்வமாக அங்கிகரித்துள்ளது. 2010 ஆம் ஆண்டு கணக்கின் படி 87.2% மக்கள் இசுலாம் சமயத்தை பின்பற்றுகின்றனர். .
பெரும்பான்மையான இசுலாமியர்கள் சுன்னி பிரிவைச் சேர்ந்தவர்கள். 9% மக்கள் கிறித்துவத்தையும் 3% மக்கள் இந்து சமயத்தையும் 2% மக்கள் பௌத்தத்தையும் பின்பற்றுகிறார்கள். பெரும்பாலான இந்தோனேசிய இந்துக்கள் பாலி தீவைச்சார்ந்தவர்கள். பௌத்த சமயத்தை பின்பற்றுபவர்கள் சீனர்கள்.
தற்போது இந்து பௌத்த சமயங்களை சிறுபான்மையினர் பின்பற்றினாலும் இவற்றின் தாக்கம் இந்தோனேசியப் பண்பாட்டில் அதிகம். இசுலாம் சமயம் 13 ஆம் நூற்றாண்டில் வடக்கு சுமாத்திரா தீவு மக்களால் முதலில் ஏற்கப்பட்டது. பின்னர் 16 ஆம் நூற்றாண்டு அளவில் நாட்டின் பெரும்பான்மை சமயமாக மாறியது. கத்தோலிகம் போர்த்துகீசியர்களால் இங்கு அறிமுகப்படுத்தப்பட்டது. சீர்திருத்த கிறித்தவம் ஒல்லாந்தர்களால் அறிமுகப்படுத்தப்பட்டது.
புவியியல்
இந்தோனேசியா 17,508 தீவுகளை உடையது. இதில் 6,000 தீவுகளில் மக்கள் வாழ்கிறார்கள். . இவற்றின் தீவுகள் நிலநடுக்கோட்டுக்கு இரு புறமும் உள்ளன. போர்னியோ, சுமாத்திரா, சாவகம், நியூ கினி, சுலாவெசி என்பவை பெரிய தீவுகளாகும். இது போர்னியோ தீவில் மலேசியாவுடனும் புரூணையுடனும், நியு கினி தீவில் பப்புவா நியூ கினியுடனும் திமோர் தீவில் கிழக்கு திமோர் நாட்டுடனும் நில எல்லைகளை கொண்டுள்ளது.
சகார்த்தா மாநகரம்
இந்நாட்டின் மக்களடர்த்தி சதுர கிமீக்கு சராசரியாக 134. சாவகத் தீவு உலகின் அதிகளவு மக்களை கொண்டதாகும். இதன் மக்களடர்த்தி சதுர கிமீக்கு சராசரியாக 940.
இந்தோனேசியா எரிமலை வளையத்தைச் சேர்ந்த நாடாகும். இங்கு 150 உயிருள்ள எரிமலைகள் உள்ளன.
பொருளாதாரம்
தனியார் துறையும் அரசு துறையும் கலந்த பொருளாதாரம் இந்தோனேசியாவினுடையது. . தென்கிழக்கு ஆசியாவிலேயே இந்தோனேசியா பெரிய பொருளாதாரத்தைக் கொண்ட நாடாகும். இது சி-20 இன் உறுப்பினர். இதன் மொத்த உள்நாட்டு உற்பத்தி 2012 ஆண்டில் 928,274 பில்லியன் அமெரிக்க டாலராக இருக்கும் என மதிப்பிடப்பட்டுள்ளது. .
2010 ஆம் ஆண்டு கணக்குப்படி தொழில் துறை மொத்த உள்நாட்டு உற்பத்தியில் 46.4% பங்கும், சேவைத்துறை 37.1% பங்கும், வேளாண்மை 16.5% பங்கும் வகிக்கின்றன. 2010 இல் இருந்து சேவைத்துறை மற்ற துறைகளை விட அதிக அளவில் மக்களை பணியில் அமர்த்தியுள்ளது இது மொத்த பணியாளர்களில் 48.9% ஆகும்., விவசாயத்துறை 38.3% பணியாளர்களையும் தொழில் துறை 12.8% பணியாளர்களையும் கொண்டுள்ளது.
வேப்பூர் கருப்பனார் கோயில்
வேப்பூர் கருப்பனார் கோயில் தமிழ்நாட்டில் திருச்சிராப்பள்ளி மாவட்டம், வேப்பூர் என்னும் ஊரில் அமைந்துள்ள கிராமக் கோயிலாகும்.
இந்தோனேசியா
ஆசிய பொருளாதார நெருக்கடி
பெருமளவில் சப்பான் (17.28%) சிங்கப்பூர் (11.29%) ஐக்கிய அமெரிக்கா (10.81%) சீனா (7.62%) ஆகிய நாடுகளுக்கு ஏற்றுமதி செய்கிறது. சிங்கப்பூர் (24.96%) சீனா (12.52%) சப்பான் (8.92%) ஆகிய நாடுகளிலிருந்து பெருமளவில் இறக்குமதி செய்கிறது. இங்கு பாறை எண்ணெய், இயற்கை எரிவளி, செப்பு, வெள்ளீயம் போன்ற இயற்கை வளங்கள் அதிகமுள்ளன.
உலகின் இரண்டாவது மிகப்பெரிய இயற்கை எரிவாயு வளம் சுமாத்திராவின் வடக்கில் அச்சே பகுதியில் இருப்பதாகக் கணிக்கப்பட்டுள்ளது. இந்தோனேசியா ஓப்பெக் அமைப்பில் 1962 ஆம் ஆண்டு இணைந்தது. பாறை எண்ணெய் ஏற்றமதியாளர் என்ற நிலையிலிருந்து இறக்குமதியாளர் என்ற நிலைக்கு வந்ததால் மே 2008 இல் இவ்வமைப்பிலிருந்து விலகுவதாக அறிவித்தது. செப்டம்பர் 2008 இல் இந்தோனேசியாவின் விலகலை ஓப்பெக் உறுதிசெய்தது.
வேப்பூர் கருப்பனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
இந்தோனேசியா
ஆசிய பொருளாதார நெருக்கடி
1997-98 காலப்பகுதியில் நிகழ்ந்த ஆசிய பொருளாதார நெருக்கடியில் இந்தோனேசியா கடுமையாக பாதிக்கப்பட்டது. பெருமளவிலான மூலதனம் நாட்டை விட்டு எதிர்பாராமல் வெளியேறியதால் இந்தோனேசிய நாணயம் கடும் வீழ்ச்சியை சந்தித்தது. இப்பொருளாதார நெருக்கடி அரசியலிலும் எதிரொலித்ததால் 1998 இல் நாட்டின் அதிபர் சுகர்த்தோ பதவி விலகினார்.
வேப்பூர் கருப்பனார் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
இந்தோனேசியா
வெளியிணைப்புகள்
பகுப்பு:தென்கிழக்கு ஆசிய நாடுகள் பகுப்பு:தீவு நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
வேப்பூர் கருப்பனார் கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
போத்துக்கீசரின் முதல் யாழ்ப்பாணத் தாக்குதல்
போத்துக்கீசரின் முதல் யாழ்ப்பாணத் தாக்குதல் என்பது 1561 ஆம் ஆண்டில் போத்துக்கீசர் கடல் வழியாகப் படைகளுடன் வந்து, யாழ்ப்பாண இராச்சியத்தின் தலைநகரமான நல்லூரைத் தாக்கியதைக் குறிக்கிறது. இத்தாக்குதல் போத்துக்கீசர் எதிர்பார்த்தபடி முழுமையான வெற்றியாக அமையாவிட்டாலும், யாழ்ப்பாண இராச்சியத்தின் ஒரு பகுதியாக இருந்த மன்னார்த் தீவை அவர்கள் கைப்பற்றிக் கொண்டனர்.
பின்னணி
16 ஆம் நூற்றாண்டின் முன்னரைப் பகுதியிலேயே இலங்கையின் கோட்டே இராச்சியத்தில் அரசியலிலும், மதம் தொடர்பிலும் போத்துக்கீசர் செல்வாக்குச் செலுத்தத் தொடங்கியிருந்தனர். இந்தியாவிலும் அவர்கள் கோவாவைக் கைப்பற்றியிருந்தனர். எனினும் யாழ்ப்பாண இராச்சியத்தின் மீது தொடக்கத்தில் அவர்கள் அதிகம் அக்கறை கொண்டிருந்ததாகத் தெரியவில்லை.
யாழ்ப்பாணத்தில் போத்துக்கீசத் தலையீடுகளின் தொடக்கம்
1540 ஆம் ஆண்டளவில் யாழ்ப்பாணத்தின் துறைமுகப் பகுதிகளில் போத்துக்கீசரின் வணிகக் கப்பல்களின் நடமாட்டம் காணப்பட்டது. அக்காலத்தில் யாழ்ப்பாணத்தை ஆண்ட சங்கிலி மன்னன் நாட்டின் கடற்பகுதிகளில் போத்துக்கீசர் வருவதினால் ஏற்படக்கூடிய தீய விளைவுகளைப் பற்றி உணர்ந்திருந்தான். இதனால், அவர்களுடைய இந்த நடவடிக்கைகளைத் தடுக்கக் கருதி யாழ்ப்பாணப் பகுதிக்கு வந்த இரண்டு போத்துக்கீச வணிகக் கப்பல்களைத் தாக்கி அவற்றிலிருந்த பொருள்களை எடுத்துக் கொண்டு கப்பல்களை எரித்தும் விட்டான். இது அப்பகுதிகளில் தமது ஆதிக்கத்தை ஏற்படுத்தும் நோக்கத்தைக் கொண்டிருந்த போத்துக்கீசருக்குப் பெரும் சினத்தை ஊட்டியிருக்கவேண்டும்.
1543 ஆம் ஆண்டில் மார்ட்டின் அல்போன்சோ த சூசா என்பவனால் 20 கப்பல்களில் அனுப்பப்பட்ட போத்துக்கீசப் படைகள் யாழ்ப்பாணத்துக்கு வந்து சங்கிலி மன்னனை மிரட்டின. போத்துக்கீசரின் தலையீட்டை எதிர்பார்த்து ஓரளவுக்குத் தனது படைபலத்தை அதிகரித்திருந்தாலும், நவீன ஆயுதங்களைக் கொண்டிருந்த போத்துக்கீசருடன் போரிடுவது உசிதமானதல்ல என்பதை உணர்ந்த சங்கிலி அவர்களுடைய கோரிக்கைகளுக்கு இணங்கச் சம்மதித்தான். இதன்படி கப்பல்கள் அழிக்கப்பட்டதனால் போத்துக்கீசருக்கு ஏற்பட்ட இழப்புக்களுக்கு இழப்பீடு வழங்கவும், ஆண்டு தோறும் அவர்களுக்குத் திறை வழங்கவும் ஒத்துக்கொண்டான். இதன்மூலம் நாட்டுக்கு உடனடியாக வரவிருந்த ஆபத்துத் தடுக்கப்பட்டது எனலாம்.
எனினும் போத்துக்கீசரரினால் யாழ்ப்பாணத்துக்கு ஏற்படக்கூடிய ஆபத்து முற்றாக நீங்கிவிடவில்லை. அந்த ஆண்டிலேயே இன்னொரு உருவில் போத்துக்கீசத் தலையீடு யாழ்ப்பாணத்தில் ஏற்பட்டது.
போத்துக்கீச மதகுருக்களின் மதமாற்ற நடவடிக்கைகள்
மேற்படி இரண்டு நிகழ்வுகளையும் அவற்றின் கால ஒழுங்கை மாற்றி குவைரோஸ் பாதிரியார் குறிப்பிட்டுள்ளார். போத்துக்கீசக் கப்பல்கள் அழிக்கப்பட்டதைத் தொடர்ந்து ஏற்பட்ட மிரட்டல் படையெடுப்பு, சங்கிலியிடம் திறை பெற்றது ஆகியவற்றைக் குறித்த குவைரோசின் விளக்கங்கள் பின்வருமாறு:
சங்கிலி மன்னனுக்கு எதிரான போத்துக்கீச மதகுருக்களின் நடவடிக்கைகள்
இது போத்துக்கீச மதகுருக்களைக் கோபமூட்டியதுடன் சங்கிலி மன்னனைப் பழிவாங்கவேண்டும் என்ற எண்ணத்தையும் அவர்களிடையே ஏற்படுத்தியது. பிரான்சிசு சேவியர் 1544 ஆம் ஆண்டு கோவாவுக்குச் சென்று அப்பகுதிக்குத் தலைமை மதகுருவாக இருந்த மிகுவேல் வாஸ் என்பவரைச் சந்தித்து நடந்தவற்றை விளக்கி சங்கிலியைத் தண்டிப்பதற்கு அவரது உதவியை நாடினார். இது குறித்து கோவாவில் இருந்த போத்துக்கீச ஆளுநருடன் பேசும்படியும், போத்துக்கலின் அரசரிடமிருந்து அநுமதி பெறுவதற்குத் தான் நடவடிக்கைகளை எடுப்பதாகவும் மிகுவேல் வாஸ், பிரான்சிசு சேவியருக்கு உறுதியளித்தார்.
இதனைத் தொடர்ந்து பிரான்சிசு சேவியர் கோவாவில் இருந்த போத்துக்கீச ஆளுனனைச் சந்திப்பதற்கு முயன்றார். ஆளுனனின் வேலைப்பழு காரணமாக அவரைச் சந்திப்பது இலகுவாக இருக்கவில்லை. ஆனால் பிரான்சிசு சேவியர் யாழ்ப்பாண அரசனைத் தண்டிக்க வேண்டுமென்ற தீவிர எண்ணம் கொண்டவராக இருந்ததால் சளைக்காமல் முயன்று இறுதியில் அவரைச் சந்தித்தார். சங்கிலையைத் தண்டிக்க வேண்டியதன் முக்கியத்துவம் குறித்த தனது கருத்தை ஆளுனருக்கு எடுத்துக்கூறிய பாதிரியார், பணியின் முக்கியத்துவம் கருதி அவனே யாழ்ப்பாணத்துக்குப் படை நடத்திச் செலவேண்டும் என்றும் வேண்டுகோள் விடுத்தார். இந்தக் கோரிக்கையை வேறு வேலைகள் இருப்பதைக் காரணமாகக் காட்டி ஆளுனன் தட்டிக் கழித்து விட்டான். எனினும், நாகபட்டினத்தில் இருந்த போத்துக்கீசப் படைத் தலைவருக்குத் தகவல் அனுப்பி அங்கிருந்து சங்கிலியைத் தண்டிக்கப் படைகள் அனுப்புவதாகவும் அவர் உறுதியளித்தான்.
நாகபட்டினத்தில் படைதிரட்டல்
இப் படைதிரட்டல் நடவடிக்கைக்கு அழுத்தம் கொடுப்பதற்காக பிரான்சிசு சேவியர் நாகபட்டினத்துக்குச் சென்றார். நவம்பர் 1542 க்கும், ஏப்ரல் 1543 க்கும் இடையில் படைநடவடிக்கைகளுக்கான கப்பல்களை ஒன்று திரட்டும் முயற்சிகள் மேற்கொள்ளப்பட்டன. கப்பல்கள் பல்வேறு இடங்களில் இருந்ததனாலும் ஆளுனரின் உத்தரவு வந்து சேராததனாலும் சேவியர் விரும்பியதுபோல் நடவடிக்கைகள் விரைவாக இடம்பெறவில்லை. இறுதியில் மீனவக் கரைப்பகுதிகளிலிருந்து வந்த மூன்று கப்பல்களுடன் சேர்த்து மொத்தமாக ஒன்பது கப்பல்கள் ஒழுங்கு செய்யப்பட்டன. அவற்றில் பெரும்பாலும் போத்துக்கீசரைக் கொண்ட 500 வீரர்கள் செல்வதாக இருந்தது. நீண்ட காலம் எடுத்துக்கொண்ட இந்த முயற்சியும் இறுதி நேரத்தில் தடைப்பட்டுப் போனதாக குவைரோஸ் பாதிரியார் தனது நூலில் குறிப்பிட்டுள்ளார்.
பெருஞ் செல்வத்துடன் சென்ற போத்துக்கீசக் கப்பலொன்று யாழ்ப்பாண இராச்சியத்தின் கடலோரத்தில் தரை தட்டியபோது, அதிலிருந்த பெறுமதி வாய்ந்த பொருட்கள் யாழ்ப்பாண அரசன் எடுத்துக்கொண்டதாகவும் அதனைத் திரும்பப்பெறும் ஆசையில் அவனுடன் சமாதானம் செய்துகொள்ளும் நோக்கில் படையெடுப்பு கைவிடப்பட்டதாகவும் குவைரோஸ் பாதிரியார் குறித்துள்ளார்.
கோவாவிலிருந்து படையெடுப்பு
குவைரோசின் நூலின்படி நாகபட்டினத்திலிருந்து படையனுப்பும் முயற்சி தோல்வியுற்றதை அறிந்த ஆளுனன் மார்ட்டின் அல்போன்சோ டி சூசா தானே நேரடியாகச் சென்று யாழ்ப்பாண அரசனைத் தண்டிக்க முற்பட்டான். 1943 ஆம் ஆண்டு ஆகஸ்ட் 12 ஆம் தேதி கோவாவிலிருந்து பல்வேறு வகைகளையும் சேர்ந்த 36 கடற்கலங்களில் போத்துக்கீசப் படை புறப்பட்டது. எனினும் இடையில் ஏற்பட்ட இரண்டு புயல்களினால் பல கப்பல்கள் சேதத்துக்கு உள்ளாயின. ஆளுனனின் கப்பல் ஆபத்திலிருந்து ஒருவாறு தப்பி நெடுந்தீவுக்குச் சென்றது. இறுதியாக மொத்தம் 12 கலங்களே எஞ்சியதாகத் தெரிகிறது. போத்துக்கீசப் படைகள் நெடுந்தீவுக்கு வந்திருப்பதை உளவாளிகள் மூலம் அறிந்த சங்கிலி மன்னன் தாக்குதலைத் தவிர்க்க வேண்டிப் போத்துக்கீசருடன் சமாதானமாகப் போக எண்ணினான். தானே நெடுந்தீவுக்குச் சென்று இது பற்றிப் போத்துக்கீச ஆளுனனுடன் பேசினான். சமாதானத்துக்கு விலையாக திறை செலுத்தவும் ஒப்புக்கொண்டான். இந்த ஏற்பாட்டில் திருப்தியடைந்த டி சூசா இரண்டு ஆண்டுகளுக்கு உரிய திறையை முற்பணமாகப் பெற்றுக்கொண்டு திரும்பிவிட்டான்.
குவைரோஸ் இந்த நிகழ்வை படுகொலைகளில் முடிந்த மதமாற்ற நிகழ்ச்சிகளுக்குப் பின்னர் நடந்ததாகக் குறிப்பிட்டிருந்தாலும் பிற மூலச் சான்றுகளின்படி இது பிழை என்று குவைரோசின் நூலை ஆங்கிலத்தில் மொழிபெயர்த்த எஸ். ஜி. பெரேரா குறிப்பிட்டுள்ளார். இவருடைய கூற்றுப்படி மதம் மாறியோரின் படுகொலைச் சம்பவம் இந் நிகழ்வுக்குப் பின்னரே இடம்பெற்றுள்ளது.
குறிப்புகள்
பகுப்பு:யாழ்ப்பாண வரலாறு
கோனியோ ஒளிமானி
வலது|thumb|குறிப்பேடு (1), மி்ட்சர்லிச்சின் ஒளியியல் கருவி (2)1900 ல் படிகவியலில் பயன்பட்ட கோனியோ ஒளிமானி கோனியோ ஒளிமானி (Goniophotometer) என்பது ஒரு பொருளிலிருந்து பல்வேறு கோணங்களில் உமிழப்படும் ஒளியை அளக்க உதவும் கருவியாகும்.
வகைகள்
கோனியோ ஒளிமானியின் பல்வேறு வகைகள் இங்கே விளக்கப்பட்டுள்ளன. இவை சர்வதேச ஒளியூட்ட ஆணையம் (International Commission Of Illumination) பிரசுரித்தவற்றிலிருந்து பெறப்பட்டது.
வகை 1
நிலையாகப் பொறுத்தப்பட்ட கிடைமட்ட அச்சுடன் இணைக்கப்பட்டுள்ள செங்குத்து அச்சு. இவையிரண்டும் ஒளி மூலத்திலிருந்து ஒளி வரும் பாதைக்கு செங்குத்தாக அமையுமாறு அமைக்கப்பட்டுள்ளது.
வகை 2
நிலையாகப் பொறுத்தப்பட்ட செங்குத்து  அச்சுடன் இணைக்கப்பட்டுள்ள கிடைமட்ட அச்சு. இவையிரண்டும் ஒளி மூலத்திலிருந்து ஒளி வரும் பாதைக்கு செங்குத்தாக அமையுமாறு அமைக்கப்பட்டுள்ளது.
வகை 1 மற்றும் வகை 2 ஆகியவை இரட்டை நிரல் கட்டமைப்பைக் கொண்டவை. நிலையான கம்பி அமைப்பு விளக்குடன் (grille lamp) பொறுத்தப்பட்டுள்ளது.
வகை 3
நிலையாகப் பொறுத்தப்பட்ட செங்குத்து அச்சு அளக்கும் பாதைக்கு  செங்குத்தாக  அமைக்கப்பட்டுள்ளது. கிடைமட்ட அச்சு  ஒளி மூலத்தின் ஒளி வரும் பாதைக்கு இணையாக அமைக்கப்பட்டுள்ளது.
வகை 3 ஆகியவை ஒற்றை  நிரல் கட்டமைப்பைக் கொண்டவை.
மேற்கோள்கள்
பகுப்பு:ஒளியளவியல் பகுப்பு:ஒளியியல் தொடர்பான குறுங்கட்டுரைகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பாங்கரா (நடனம்)
பாங்கரா நடனம்(பஞ்சாபி: ਭੰਗੜਾ, ஆங்கிலம்:Bhangra) என்பது இந்தியா மற்றும் பாக்கித்தான் நாடுகளின் பஞ்சாப் பகுதி பெண்கள் ஆடுகின்ற ஒரு பிரபலமான நாட்டுப்புற நடனம் ஆகும்.இது பஞ்சாப் பிராந்தியத்தில் உள்ள மாஜ்ஹா எனும் ஊரில் தோன்றிய பாரம்பரிய நடனம் ஆகும்.
பாரம்பரிய பாங்கரா
பாரம்பரிய பாங்கரா தோற்றங்கள் தொடர்பாக பல ஊகங்கள் உள்ளன. தில்லான் கூற்றுப்படி பாங்கரா நடனம் மற்றொரு பஞ்சாபி தற்காப்பு நடனமான பாகா நடனத்தை ஒத்து உள்ளது.
மாஜ்ஹாவில் தோன்றிய பாங்கரா நடனம் இந்தியாவின் குர்தாஸ்பூர் மற்றும் பாக்கித்தான் பகுதியில் சியால்கோட், சேக்பூர், குஜ்ரன்வல்லா ஆகிய பகுதி பெண்களால் நடனமாடப்படுகிறது.
சியால்கோட் மாவட்ட கிராமங்களில் பாங்கரா பாரம்பரிய வடிவம் கொண்டதாக கருதப்படுகிறது.
எளிய வடிவ பாரம்பரிய பாங்கரா
பாங்கரா நடனம் 1947 க்கு முன்பு ஒருங்கிணைந்த பஞ்சாப் பிராந்திய மக்களின் ஒரு நடன வகையாக இருந்தது. இந்திய பாக்கித்தான் பிரிவினைக்குப் பின் பல இலட்சம் மக்கள் பாக்கித்தானின் பஞ்சாபுப் பகுதியிலிருந்து இந்திய பஞ்சாபுப் பகுதிக்கு புலம் பெயர்ந்தனர். அதிகமான பாங்கரா நடனக் கலைஞர்கள் பாக்கித்தானில் தங்கி விட்டனர். எனவே இந்திய பஞ்சாபுப் பகுதியில் எளிய வடிவ பாங்கரா தோன்றியது.
பாட்டியாலா மகாராசாவின் ஆதரவைப் பெற்று இந்திய பஞ்சாபில் எளிய வடிவ பாரம்பரிய பாங்கரா வளர்ச்சி அடைந்தது.
மேற்கோள்கள்
பகுப்பு:பஞ்சாபி நாட்டார் நடனங்கள்
கோத்தகிரி வட்டம்
கோத்தகிரி வட்டம், தமிழ்நாட்டின் நீலகிரி மாவட்டத்தில் உள்ள 6  வட்டங்களில் ஒன்றாகும்.
இந்த வட்டத்தின் தலைமையகமாக கோத்தகிரி நகரம் உள்ளது. இந்த வட்டத்தின் கீழ் கோத்தரி, கீழ்கோத்தகிரி மற்றும் நெடுகுளா என மூன்று உள்வட்டங்களும்,  23 வருவாய் கிராமங்களும் உள்ளன. மேலும் கோத்தகிரி ஊராட்சி ஒன்றியம் இவ்வட்டத்தில் உள்ளது.
மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின் மொத்த மக்கள்தொகை  1,08,684 ஆகவுள்ளது.. தாழ்த்தப்பட்டோர் 29,816 ஆகவும், பட்டியல் பழங்குடியினர் 6,312 ஆகவும் உள்ளனர். எழுத்தறிவு 83.05% ஆகவுள்ளது. பாலின விகிதம் ஆயிரம் ஆண்களுக்கு,  1,064 பெண்கள் வீதம் உள்ளனர்.
பேரூராட்சிகளும் கிராம ஊராட்சிகளும்
கோத்தரி வட்டடத்தில் 2 பேரூராட்சிகளும், 11 கிராமப் பஞ்சாயத்துகளும் உள்ளன. அவைகள் பின்வருமாறு;
மேற்கோள்கள்
பகுப்பு:நீலகிரி மாவட்ட வட்டங்கள்
உதித் லொக்குபண்டார
உதித் லொக்குபண்டார (Udith Lokubandara,  பிறப்பு: திசம்பர் 19 1984),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணிசார்பில்  பதுளை மாவட்டத்திலிருந்து மக்களால் தெரிவு செய்யப்பட்ட உறுப்பினர்.
வாழ்க்கைக் குறிப்பு
124/10, கருணாதிலக்க மாவத்தை, கொஸ்வத்தை, பத்ரமுல்லையில் வசிக்கும் இவர்  பௌத்த  மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1984 பிறப்புகள் பகுப்பு:பதுளை மாவட்ட நபர்கள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
குட்லேஹட் சட்டமன்றத் தொகுதி
குட்லேஹட் சட்டமன்றத் தொகுதி (Kutlehar Assembly constituency) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஊனா மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 45 ஆகும்.
மேற்கோள்கள்
பகுப்பு:இமாச்சலப் பிரதேச சட்டமன்றத் தொகுதிகள் பகுப்பு:ஊனா மாவட்டம் பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
சரதோவ் எயர்லைன்சு விமானம் 703
வானூர்தி
விபத்துக்குள்ளான இந்த வானூர்தி, “ஒரோனேழ் வானூர்தி தாயாரிப்பு கூட்டமைப்பு” (Voronezh Aircraft Production Association) தயாரிக்கப்பட்ட, “அண்டோனோவ் ஏ என்- 148 -100பி” (Antonov An-148-100B) வகை வானூர்தியாகும். ஆர் ஏ - 61704, எம் எஸ் என் 27015040004 (RA-61704, MSN 27015040004) பதிவு கொண்ட இவ்வானூர்தி, இரு முன்னேற்றம் பெற்ற டி - 436 (Progress D-436) எனும் இயந்திரத்தில் இயங்கக்கூடியது. மேலும், மே 2010 இல் முதன்முதலாக பறக்கவிட்ட இந்த வானூர்தி, 2010, சூன் 23 ஆம் நாள் ‘ரோசியா ஏர்லைன்சு’ (Rossiya Airlines) நிறுவனம் பதிவு செய்தது.
விபத்து
இந்த வானூர்தி மாஸ்கோ தமதேதவோ வானூர்தி நிலையத்திலிருந்து, ஒர்ஸ்க் விமான நிலையத்திற்குச் செல்லும் ஒரு வழக்கமான திட்டமிடப்பட்ட உள்நாட்டு பயணச் சேவையில் ஈடுபட்டு வந்த வானூர்தியாகும். மேலும், மாஸ்கோவிலிருந்து 14:00 மணியளவில் புறப்படவேண்டிய இந்த 703 விமானம், தாமதமாக 14:24 க்கு புறப்பட்டதாக கருதப்படுகிறது.
மாஸ்கோவிலிருந்து புறப்பட்ட சில நிமிடங்களில் வானூர்தியின் வேகமும், உயரமும் ஏற்ற இறக்கமாக மாறிமாறி காணபட்டது. 703 விமானம் விபத்துக்கு சில நிமிடத்திற்கு முன், 1,800 மீட்டர் (5,900 அடி) உயரத்திலும், மணிக்கு சுமார் 600 கிலோமீட்டர் வேகத்திலும் பறந்ததாக கூறப்படுகிறது. அதன் பின்னர் உடனடியாக உயரம் இழந்து 900 மீட்டர் (3,000 அடி) உயரத்தில் கதிரலைக் கும்பாவிலிருந்து மறைந்து காணாமற்போனது.
பயணிகள் மற்றும் பணியாளர்கள்
விபத்துக்குள்ளான விமான வெளிப்பாட்டின் படி, 65 பயணிகள் மற்றும் 6 சேவைப் பணியாட்கள் இருந்ததாக அறியப்படுகிறது. அதில், பெரும்பாலான பயணிகள், ஒரன்பூர்க் (Orenburg) மாநகரில் வசிப்பவர்கள் ஆகும்.
புற இணைப்புகள்
பகுப்பு:வானூர்தி நிகழ்வுகள் பகுப்பு:விமான விபத்துகள் பகுப்பு:2018 நிகழ்வுகள் பகுப்பு:உருசியா
மானாமதி காளியம்மன் கோயில்
மானாமதி காளியம்மன் கோயில் தமிழ்நாட்டில் காஞ்சிபுரம் மாவட்டம், மானாமதி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மார்ச்சு 24
வெளி இணைப்புகள்
பகுப்பு:மார்ச் பகுப்பு:ஆண்டின் நாட்கள்
மத்துருட்டு ஊராட்சி
மத்துருட்டு ஊராட்சி (Mathuruttu Gram Panchayat), தமிழ்நாட்டின் நாமக்கல் மாவட்டத்தில் உள்ள நாமகிரிப்பேட்டை வட்டாரத்தில் அமைந்துள்ளது. இந்த ஊராட்சி, ராசிபுரம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4800 ஆகும். இவர்களில் பெண்கள் 2320 பேரும் ஆண்கள் 2480 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வித்யாசாகர் சட்டமன்ற தொகுதி
வித்யாசாகர் சட்டமன்றத் தொகுதி (Vidyasagar Assembly constituency) என்பது இந்தியாவின் மேற்கு வங்காள மாநிலத்தில் உள்ள கொல்கத்தா மாவட்டத்தின் ஒரு சட்டமன்றத் தொகுதியாகும்.
கண்ணோட்டம்
எல்லை நிர்ணய ஆணையத்தின் உத்தரவுகளின் விளைவாக, மேற்கு வங்காளத்தில் உள்ள வித்யாசாகர் சட்டமன்றத் தொகுதி 2011 ஆம் ஆண்டில் இருந்து நிறுத்தப்பட்டது.
இது கல்கத்தா வடகிழக்குத் (மக்களவைத் தொகுதி) தொகுதியின் பகுதியாக இருந்தது.
1977-2006
2006 மாநில சட்டமன்றத் தேர்தல்களில், இந்தியப் பொதுவுடைமைக் கட்சி (மார்க்சிஸ்ட்) இன் அனாதி குமார் சாஹு 157 வித்யாசாகர் சட்டமன்றத் தொகுதியில் தனது நெருங்கிய போட்டியாளரான காங்கிரஸின் பிரயால் சௌத்ரியை தோற்கடித்து வெற்றி பெற்றார். 2001 ஆம் ஆண்டில் திரிணாமுல் காங்கிரசின் மஹுவா மோண்டலை இந்தியப் பொதுவுடைமைக் கட்சி(மார்க்சிஸ்ட்) -இன் லக்ஷ்மி காந்தா டே தோற்கடித்தார் காங்கிரசின் தபசு ராய் 1996 ஆம் ஆண்டில் சிபிஐ(எம்) இன் டாக்டர் அபிர் லால் முகர்ஜியை தோற்கடித்தார். இந்தியப் பொதுவுடைமைக் கட்சி(மார்க்சிஸ்ட்) -இன் லக்ஷ்மி காந்தா டே 1991 இல் காங்கிரஸின் தபசு ராய், 1987 ஆம் ஆண்டில் காங்கிரசின் சமீர் சக்ரவர்த்தி, மற்றும் 1982 இல் காங்கிரஸின் பிரேன் மஹந்தி ஆகியோரைத் தோற்கடித்தார். இந்தியப் பொதுவுடைமைக் கட்சி(மார்க்சிஸ்ட்) -இன் சமர் குமார் ருத்ரா 1977 ஆம் ஆண்டில் ஜனதா கட்சியின் தபன் குமார் சிக்தாரை தோற்கடித்தார்
1951-1972
காங்கிரசின் எம்.டி. ஷம்சுஜோஹா 1972 மற்றும் 1971 ஆகிய இரண்டு ஆண்டுகளிலும் இந்தியப் பொதுவுடைமைக் கட்சி(மார்க்சிஸ்ட்) -இன் சமர் குமார் ருத்ராவை தோற்கடித்தார். சிபிஐ(எம்)இந்தியப் பொதுவுடைமைக் கட்சி(மார்க்சிஸ்ட்) -இன் சமர் குமார் ருத்ரா 1969 ஆம் ஆண்டில் வெற்றி பெற்றார் காங்கிரசின் மிருணாள் காந்தி ருத்ராவை தோற்கடித்தார். நாராயண் சந்திர ராய் இந்தியப் பொதுவுடைமைக் கட்சி(மார்க்சிஸ்ட்) ஐ பிரதிநிதித்துவப்படுத்தி 1967 ஆம் ஆண்டில் வெற்றி பெற்றார் காங்கிரசின் டி.எல். டட்டைத் தோற்கடித்தார். நாராயண் சந்திர ராய் இந்தியப் பொதுவுடைமைக் கட்சியைப் பிரதிநிதித்துவப்படுத்தி 1962 ஆம் ஆண்டில் வெற்றி பெற்றார். இவர் காங்கிரசின் பி.ஹல்டரை தோற்கடித்தார் மற்றும் 1957 காங்கிரசின் சங்கர் பிரசாத் மித்ராவை தோற்கடித்தார். சுதந்திர இந்தியாவின் முதல் தேர்தலில் வித்யாசாகர் சட்டமன்றத் தொகுதியில் சுயேச்சை வேட்பாளராகப் போட்டியிட்ட நாராயண் சந்திர ராய், காங்கிரசின் நளின் சந்திர பாலை தோற்கடித்து வெற்றி பெற்றார்.
மேற்கோள்கள்
பகுப்பு:மேற்கு வங்காள சட்டமன்றத் தொகுதிகள்
அல்லூர் பனங்காடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சார்கண்டு இரக்சா சக்தி பல்கலைக்கழகம்
சார்கண்டு இரக்சா சக்தி பல்கலைக்கழகம் (Jharkhand Raksha Shakti University) என்பது இந்தியாவின் சார்கண்டு மாநிலத்தில் ராஞ்சியில் அமைந்துள்ள ஒரு மாநில பல்கலைக்கழகம் ஆகும். இது ஜார்கண்ட் ரக்சா சக்தி பல்கலைக்கழக சட்டம், 2016 மூலம் சார்கண்டு அரசாங்கத்தால் நிறுவப்பட்டது இது கால்வல் அறிவியல் மற்றும் பாதுகாப்பு மேலாண்மைத் துறைகளில் படிப்புகளை வழங்குகிறது.
வரலாறு
23 சனவரி 2016 இந்தியப் பாதுகாப்பு அமைச்சர் மனோகர் பாரிக்கரால் பல்கலைக்கழகத்திற்கான அடிக்கல் நாட்டப்பட்டது. ஐந்து பாடப்பிரிவுகளில் 179 மாணவர்களுடன் 4 அக்டோபர் 2016 அன்று பல்கலைக்கழகம் திறக்கப்பட்டது.
வெளி இணைப்புகள்
பகுப்பு:Coordinates on Wikidata பகுப்பு:சார்க்கண்டு பகுப்பு:பல்கலைக்கழகங்களும் கல்லூரிகளும்
தி புக் ஆஃப் தி டச்சஸ்
“தி புக் ஆஃப் தி டச்சஸ்” என்ற நீண்ட கவிதை ஜியோஃப்ரே சாசரால் 1368 மற்றும் 1372 க்கு இடையில் எழுதப்பட்டிருக்கலாம் என நம்பப்படுகிறது, இக்கவிதை ‘ தி ட்ரெம் ஆஃப் சாஸர்’ என்றும் அழைக்கப்படுகிறது. ‘அன் எபிசி’ என்ற சாஸரின் சிறிய கவிதைக்குப் பின்னர் ‘தி புக் ஆஃப் தி டச்சஸ்’ அல்லது ‘தி டெத் ஆஃப் ப்ளான்ச்’’ என்று அறியப்படுகின்ற நீண்ட கவிதை எழுதப்பட்டது. இக்கவிதை ஜாண் ஆஃப் காண்ட் அவர்களது மனைவி ப்ளான்ச் ஆஃப் லான்ஸஸ்டரின் மரணத்தின் நினைவாக எழுதப்பட்டதாக குறிப்புகள் தெரிவிக்கின்ற்ன.
கவிதையின் தொடக்கத்தில், தூக்கமில்லாத கவிஞர் தனது படுக்கையில் ஒரு புத்தகத்தை படித்துக் கொண்டிருக்கிறார். அக்கதை பழைய கதை தொகுப்புகளான செயக்ஸ் மற்றும் அல்சியோனின் கற்பனைக் கதைப் பற்றியது. கதை நாயகனான செயக்ஸ் சாகச கடற்பயணத்தின்போது உயிர் துறக்க நேரிடுகிற்து, அவனை பிரிந்த அல்சியோன் பிரிவை எண்ணி மிகவும் வாடி வேதனையடைகிறாள். செயக்ஸ்க்கு என்ன ஆனதோ என்று எண்ணி பெண் கடவுளான ஜீனோவிடம் வேண்டுகிறாள். செயக்ஸின் நிலை தெரிந்தால் தன்னையே முழுவதுமாக அர்ப்பணிக்கிறேன் என்று வேண்டுகிறாள். உடனே ஜீனோ அல்சியோனுக்கு ஆழ்ந்த தூக்கத்தை வரச்செய்து, தூக்கத்தின் கடவுளான மார்ஃபியஸை அழைத்து செயக்ஸின் நிலையை தெரிந்து வர கூறுகிறார். அல்சியோனின் கனவில் செயக்ஸ் கடலில் மூழ்கி இறக்க நேரிட்டது தெரிய வருகிறது. பின்னர் துக்கம் தாளாமல் மூன்று நாட்களுக்கு பின் இறக்கிறாள். அதன் பின் கவிஞர் கடவுளிடம் தனக்கும் அல்சியோனைப் போன்று தூங்க செய்தால், மிகவும் ஆடம்பரமான, உலகின் தலை சிறந்த தங்க மஞ்சத்தை பரிசாக வழங்குவேன் என்று கூறுகிறார். அதன் பின்னர் கவிஞருக்கு ஒரு கனவு தோன்றுகிறது. அவர் கண்விழிக்கும் பொழுது ‘தி ரொமான்ஸ் ஆஃப் தி ரோஸ்’  கதையில் குறிப்பிட்டது போன்ற ‘டேல் ஆஃப் ட்ராய்’ சம்பவங்கள் சித்தரிக்கப்பட்ட கண்ணாடி ஜன்னல் அவ்வறையில் உள்ளதைக் காண்கிறார். அப்பொழுது ஒரு வேட்டையாடும் சப்தம் கேட்டு அறையை விட்டு வெளியேறுகிறார். வேட்டையாடுவது ‘ஆக்டேவியன்’ என்று அவருக்கு தெரியவருகிறது. நாய்கள் கட்டவிழ்க்கப்பட்டு வேட்டை தொடங்குகிறது. ஒரு சிறிய நாய்குட்டியை தொடர்ந்து கவிஞர் காட்டினுள் செல்கிறார். அப்பொழுது ஒரு போர் வீரன் கருப்புநிற உடையணிந்து தனது இறந்த இராணியை நினைத்து இரங்கற்பா இயற்றிக்கொண்டிருக்கிறார். கவிஞர் அப்போர்வீரனிடம் நிகழ்ந்தவற்றை விசாரிக்கிறார். அதற்கு அப்போர் வீரன் தனக்கு நிகழ்ந்தவற்றைக் கூறுகிறார். ‘ஃபார்சுனா’ என்பவரிடம் சதுரங்கம் விளையாடி தோற்று தனது மனைவியை இழந்ததாக கூறுகிறார். இதனை உண்மையாக புரிந்து கொள்ளாத கவிஞர் சதுரங்க தோல்விக்காக கலங்க வேண்டாம் என்று கூறுகிறார். அப்போர்வீரன் தனது வாழ்க்கை கதையை எடுத்துக் கூறுகிறார், தனது வாழ்க்கை முழுவதையும் ‘காதல்’க்காக அர்பணித்ததாகவும் ஒரு பெண் தனது மனத்தை கவர்ந்ததாக கூறுகிறார். போர்வீரன் தனது காதலியின் அழகை வர்ணித்து அவரது பெயர் ‘குட் ஃபர் ஓயிட்’ என்று கூறுகிறார். அதுவரை கேட்டுக்கொன்டிருந்த கவிஞர் உருவக சதுரங்க விடையாட்டை புரிந்து கொள்ளாமல் அக்கருப்பு போர்வீரனிடம் கதையை நிறுத்திக்கொண்டு அவர் எதை இழந்தார் என்று வினவுகிறார். மீண்டுமாக அப்போர்வீரன் தனது காதலியின் இசைவுக்காக பல காலம் காத்திருந்ததாகவும் ஒன்றாக பல காலம் வாழ்ந்ததாகவும் தரிவிக்கிறாh;. இதைப்புரிந்து கொள்ளாத கவிஞர் போர்வீரனின் காதலி ‘ஒயிட்’ எங்கே என்று பொறுமை இழந்து வினவுகிறார். இறுதியாக போர்வீரன் தனது காதலி ‘ஒயிட்’ இறந்துவிட்டதாக கூறுகிறார். வேட்டை முடிவடையும் போது உண்மையை புரிந்து கொண்ட கவிஞர் தன் கையில் புத்தகத்தை வைத்துக் கொண்டவாறு கண் விழித்துப் பார்க்கிறார். தனது கனவு அருமையாக இருந்ததாகவும் அதனை உடனே பாடல் வரிகளில் எழுத வேண்டுமென்று முடிவு செய்கிறார்.
மேற்கோள்கள்
1. The Life of Geoffrey Chaucer, Encyclopædia Britannica, 1910. Accessed 11 March 2008. 2. Davis, Norman, et al. A Chaucer Glossary. New York: Oxford, 1979. 3. Foster, Michael. "On Dating the Duchess: The Personal and Social Context of Book of the Duchess." Review of English Studies 59 (Fall 2008): 185–196 பகுப்பு:ஆங்கில நூல்கள்
துலுக்கர்குளம் ஊராட்சி
துலுக்கர்குளம் ஊராட்சி (Thulukkarkulam Gram Panchayat), தமிழ்நாட்டின் திருநெல்வேலி மாவட்டத்தில் உள்ள மானூர் ஊராட்சி ஒன்றியத்தில் அமைந்துள்ளது. இந்த ஊராட்சி, திருநெல்வேலி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 781 ஆகும். இவர்களில் பெண்கள் 441 பேரும் ஆண்கள் 340 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அன்புமணி ராமதாஸ்
அன்புமணி ராமதாஸ் (Anbumani Ramadoss, பிறப்பு: அக்டோபர் 9, 1968) ஒரு தமிழக அரசியல்வாதியும், மருத்துவரும் ஆவார். இவரின் தந்தையார் மருத்துவர் ராமதாஸ் தொடங்கிய பாட்டாளி மக்கள் கட்சியின் தலைவர் ஆவார். 2004-இல் மாநிலங்களவைக்கு தேர்ந்தெடுக்கப்பட்டு இந்திய நடுவண் அரசில் சுகாதாரம் மற்றும் குடும்பநல அமைச்சராகப் பணியாற்றினார். 2009-இல் நடந்த இந்திய நாடாளுமன்றத் தேர்தலுக்குச் சற்று முன் அவரது கட்சி செல்வி ஜெயலலிதா தலைமையில் அமைந்த எதிர்க்கட்சிக் கூட்டணியில் சேர்ந்து ஆளுங்கட்சியான காங்கிரசுக் கூட்டணியை எதிர்த்துப் போட்டியிடத் தீர்மானித்ததைத் தொடர்ந்து அவர் பதவி விலகினார். 2014-இல் தருமபுரி மக்களவைத் தொகுதியிலிருந்து தேர்ந்தெடுக்கப்பட்டுள்ளார். பின்னர் 2019 ஆம் ஆண்டு மாநிலங்களவை உறுப்பினராக தேர்ந்தெடுக்கப்பட்டார்.
இளமைக்காலமும் கல்வியும்
அன்புமணி படிக்கும் காலத்தில் இறகுப்பந்தாட்டம், கூடைப்பந்து, கால்பந்து, விரைவோட்டம், நீளம் தாண்டுதல், உயரம் தாண்டுதல் போன்ற விளையாட்டுகளிலும் முதல் மாணவனாக திகழ்ந்தார். கால்பந்து உள்ளிட்ட பல்வேறு போட்டிகளில் மாநில அளவில் பதக்கம் வென்றார்.
திருமண வாழ்க்கை
இவர் சௌமியா என்பவரைத் திருமணம் செய்து கொண்டார். இவர்களுக்கு சம்யுக்தா, சங்கமித்ரா, சஞ்சுத்ரா என மூன்று மகள்கள் உள்ளனர். இவர்களில் சம்யுக்தாவிற்கும், அன்புமணியின் அக்கா மகனான பிரித்தீவன் என்பவருக்கும் அக்டோபர் 30, 2014 ஆம் ஆண்டு திருமணம் நடந்தது.
அரசியல் வாழ்க்கை
இவரின் தந்தையார் மருத்துவர் ராமதாஸ் தொடங்கிய பாட்டாளி மக்கள் கட்சியில் உறுப்பினர் ஆனார். பின்பு கட்சியின் மாநில இளைஞர் அணி தலைவராக நியமிக்கப்பட்டார். 2004-ஆம் ஆண்டு மாநிலங்களவை உறுப்பினர் ஆக தேர்ந்தெடுக்கப்பட்டார்.
பசுமைத்தாயகம்
இவர் மருத்துவ அமைச்சராகப் பணியாற்றிய காலத்தில் ஊர்ப்புற மருத்துவத்தில் பெரிதும் ஆர்வம் காட்டினார். "பசுமைத் தாயகம்" என்னும் அரசு சாரா சுற்றுப்புறச் சூழல் பாதுகாப்பு இயக்கத்தின் தலைவராகப் பணியாற்றினார்.
புகையிலை, குடிப்பழக்க எதிர்ப்பு
இவர் அமைச்சராக இருந்தபோது, பொது இடங்களிலும், அலுவலகங்களிலும் புகைப்பிடிப்பது தடை செய்யப்பட்டது. சிகரெட், புகையிலைப் பொருள்கள் விளம்பரங்கள், சிறுவர்களுக்குப் புகையிலைப் பொருள்கள் விற்பது, கல்விக்கூடங்கள் அருகே புகையிலைப் பொருள்கள் விற்பது என்பவை கீழ் தடை செய்யப்பட்டது.
புகை பிடிப்பது, மது அருந்துவது போன்றவற்றை இந்தியத் திரைப்படங்கள், தொலைக்காட்சிகள் மூலம் கவர்ச்சிகரமாகக் காட்டி இளைஞர்களைப் போதைப் பொருள்களுக்கு அடிமையாக்குவதைத் தடுக்கக் கடுமையான தணிக்கைநெறிகளைக் கொண்டு வந்தார். இவரது இந்தச் செயல்கள், புகையிலை, மற்றும் மதுபானப் பெருநிறுவனங்களின் கடுமையான எதிர்ப்புக்கு ஆளாக்கின. எனினும், அமெரிக்கப் புற்றுநோய்க் கழகம் இவரது புகையிலைப் பொருள்கள் எதிர்ப்புச் செயல்களைப் போற்றி சூலை 14, 2006 அன்று இந்திய மருத்துவ அமைச்சகத்துக்கு லூதர் எல். டெர்ரி விருது வழங்கிப் பாராட்டியது.
போலியோ ஒழிப்பு
இவர் சுகாதாரத் துறை அமைச்சராக இருந்த போது, இவருடைய முயற்சியால் போலியோவை இந்தியாவில் முற்றிலுமாக ஒழித்ததாக, உலக சுகாதாரத் நிறுவனத் தலைவர் கடிதம் மூலம் வாழ்த்து தெரிவித்தார். இச்செயலைப் பாராட்டி உலக ரோட்டரி சங்கத்தின் இளம்பிள்ளைவாதம் (Polio) ஒழிப்பு சாதனையாளர் விருது பெற்றார். இவ்விருதினை இதுவரை உலக அளவில் பில் கேட்ஸ், பில் கிளிண்டன், மற்றும் கோபி அன்னான் போன்ற தலைவர்கள் மட்டுமே பெற்றுள்ளனர். பின்னர் 2014 ஆம் ஆண்டில் குடியரசுத் தலைவரான பிரணாப் முகர்ஜி விருது வழங்கிப் பாராட்டினார்.
வென்ற விருதுகள்
அன்புமணி உலக அளவில் நான்கு பன்னாட்டு விருதுகளைப் பெற்றுள்ளார்.
வழக்கு
2004 முதல் 2009 ஆம் ஆண்டுவரை மத்தியில் ஆட்சி செய்த காங்கிரசுக் கட்சி ஆட்சியின்போது இவரின் கட்சி கூட்டணி வைத்திருந்தது. அப்போது இவர் மத்திய சுகாதார அமைச்சராக இருந்தார். அப்போது உத்தர பிரதேச மாநிலம் ரேபரேலியில் அமைந்துள்ள ரோகில்கண்ட் மருத்துவக் கல்லூரிக்கு முறைகேடாக அனுமதி வழங்கினார் என்று வழக்கு தொடுக்கப்பட்டுள்ளது.
வெளி இணைப்புகள்
பகுப்பு:பாட்டாளி மக்கள் கட்சி அரசியல்வாதிகள் பகுப்பு:விழுப்புரம் மாவட்ட நபர்கள் பகுப்பு:1968 பிறப்புகள் பகுப்பு:வாழும் நபர்கள் பகுப்பு:16வது மக்களவை உறுப்பினர்கள் பகுப்பு:இந்திய அமைச்சர்கள் பகுப்பு:இந்திய அரசியல்வாதிகள் பகுப்பு:தமிழக அரசியல்வாதிகள் பகுப்பு:மாநிலங்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:நாடாளுமன்ற தமிழ்நாட்டு உறுப்பினர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:தமிழ்நாட்டைச் சேர்ந்த ஒன்றிய அமைச்சர்கள் பகுப்பு:மதராசு மருத்துவக் கல்லூரி மேனாள் மாணவர்கள்
புல்-இ-தருந்தே அராமேயக் கல்வெட்டு
அசோகரின் புல்-இ- தருந்தே அரேமேயப் பாறைக் கல்வெட்டு ( Pul-i-Darunteh Aramaic inscription) ஆப்கானித்தான் நாட்டின் லக்மான் மாகாணத்தில் புல்-இ- தருந்தே எனுமிடத்தில் பேரரசர் அசோகர் கிமு 260-ஆம் ஆண்டில் நிறுவிய  அரமேய மொழியில் பொறித்த பாறைக் கல்வெட்டு ஆகும். இப்பாறைக் கல்வெட்டை 1969-இல் பெல்ஜியத்தின் மானிடவியல் அறிஞர்கள் ஆப்கானித்தானின் லக்மான் பிரதேசத்தில் தற்செயலாக கண்டுபிடித்தனர். 1973-ஆம் ஆண்டில் இதே பகுதியில் இக்கல்வெட்டின் பிற துண்டுகள் கண்டுபிடிக்கப்பட்டது.
பாறைக் கல்வெட்டின் உள்ளடக்கம்
அசோகரின் புல்-இ- தருந்தே அரேமேயப் பாறைக் கல்வெட்டின் எழுத்துப்பெயர்ப்புகள்:
வெளி இணைப்புகள்
பகுப்பு:அசோகரின் கல்வெட்டுக்கள் பகுப்பு:ஆப்கானித்தானின் தொல்லியல் களங்கள்
தேனிலவு (தொலைக்காட்சித் தொடர்)
தேனிலவு
சன் தொலைக்காட்சியில் இரவு 10 மணிக்கு ஒளிபரப்பான தொடர் தேனிலவு. திரு பிக்சர்ஸ் நிறுவனம் இந்தத் தொடரைத் தயாரிக்கிறது. இந்தத் தொடர் காமெடி, திரில்லர் தொடர் ஆகும். தொடரில் திருமுருகன் குழுவினர் நடிக்கின்றனர். இவர்களுடன் முக்கிய கதாபாத்திரத்தில் நடிகர் டெல்லி கணேஷ் நடிக்கிறார். திரைக்கதை, வசனம்: பாஸ்கர்சக்தி. ஒளிப்பதிவு: சரத்சந்தர். இசை: சஞ்சீவ் ரத்தன். பாடல்: யுகபாரதி. படத்தொகுப்பு: பிரேம். கதை, தயாரிப்பு: திருமுருகன். இயக்கம். ஈ. விக்ரமாதித்தன்.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் நகைச்சுவைத் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
ஐஸ்லாந்திய குரோனா
குரோனா (சின்னம்: kr; குறியீடு: ISK), ஐசுலாந்து நாட்டின் நாணயம். பன்மையில் “குரோனர்” என்று அழைக்கப்படுகிறது. ஓரு குரோணாவில் நூறு ஆரர்கள் (எயிரிர்கள்) உள்ளன. முதன் முதலில் 1922ம் ஆண்டு முதல் குரோனா வெளியிடப்பட்டது.
பகுப்பு:ஐசுலாந்து பகுப்பு:நாணயங்கள்
கஸ்தூரிபா காந்தி நினைவு தேசிய அறக்கட்டளை
கஸ்தூர்பா காந்தி நினைவு தேசிய அறக்கட்டளை (Kasturba Gandhi National Memorial Trust) என்பது கிராமப்புற இந்தியாவில் பெண்கள் மற்றும் குழந்தைகளின் வளர்ச்சிக்கு அர்ப்பணிக்கப்பட்ட ஒரு அமைப்பாகும். இது 1945ஆம் ஆண்டில் மகாத்மா காந்தியால் நிறுவப்பட்டது. இதன் தலைமையகம் மத்திய பிரதேசத்தின் இந்தூரில் உள்ள கஸ்தூர்பாகிராமில் உள்ளது. இது 22 மாநிலங்களில் கிளைகளைக் கொண்டுள்ளது. சுகாதாரப் பாதுகாப்பு, கல்வி, தொழில் பயிற்சி மற்றும் வேலைவாய்ப்பு ஆகியவற்றில் கவனம் செலுத்துகிறது.
தலைவர்கள்
அறக்கட்டளையின் தலைவர்களின் பட்டியல்:
மேற்கோள்கள்
பகுப்பு:இந்தியத் தொண்டு நிறுவனங்கள்
குந்தமங்கலம் ஊராட்சி
குந்தமந்தலம் ஊராட்சி, கேரளத்தின் கோழிக்கோடு மாவட்டத்தில்,  கோழிக்கோடு வட்டத்தில் உள்ளது. இது குந்தமங்கலம் மண்டலத்திற்கு உட்பட்டது. இது குந்தமங்கலம், குற்றிக்காட்டூர் ஆகிய ஊர்களைக் கொண்டது. இது 27.23 சதுரகிலோமீட்டர் பரப்பளவில் அமைந்துள்ளது. இங்கு நாற்பதுக்கும் அதிகமான குன்றுகள் உள்ளன. எனவே, குன்றமங்கலம் என்று பொருள்படும்படி, மலையாளத்தில் குந்தமங்கலம் என்ற பெயரைப் பெற்றது.